Č. p.: CPPO-OMTZ-2025/001801-005

VÝZVA NA PREDLOŽENIE PONUKY

pre zákazku malého rozsahu zadávanú prostredníctvom systému JOSEPHINE
podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky - Centrum podpory Prešov

Adresa: Štúrova 7, 080 01 Prešov

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Michaela Šoltisová

Telefón: +421 961 80 5423

E-mail: michaela.soltisova@minv.sk

Odkaz na webové sídlo kde je výzva dostupná:

<https://josephine.proebiz.com/sk/tender/32692/summary>

### II. Opis

Názov zákazky:

Opravy a servis malých kuchynských spotrebičov

Druh zákazky: služba

Spoločný slovník obstarávania (CPV): 50800000-3 Rôzne opravárske a údržbárske služby

Rozdelenie predmetu zákazky na časti: Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb/~~dodania tovaru~~:

Miestom poskytovania služby je dielňa zhotoviteľa - uchádzača

Miesto prevzatia kuchynských spotrebičov na opravu a odovzdania z opravy:

Centrum podpory Prešov, oddelenie MTZ, sklad proviantnej techniky, Malý Šariš 358

Termín splnenia zákazky:

Priebežne podľa potreby do vyčerpania finančného limitu 3 000,00 € bez DPH

Opis predmetu zákazky:

Predmetom zákazky je pozáručný servis malých kuchynských spotrebičov: mikrovlnných rúr, varných kanvíc, kávovarov, mixérov, fritéz, odšťavovačov a krájačov rôznych značiek (napr. ORAVA, MOULINEX, SENCOR, ETA, DeLonghi,...) pre potreby útvarov v pôsobnosti Centra podpory Prešov, ktorý pozostáva z vykonania obhliadky, opravy a údržby zariadenia, odstránenia poruchy, výmeny poškodených a nefunkčných komponentov zariadenia a preskúšania funkčnosti zariadenia.

Do cenovej ponuky sú zahrnuté všetky náklady, ktoré sú spojené s plnením zákazky vrátane dopravy z miesta prevzatia do miesta poskytnutia služby. Cena bude počas trvania zákazky pevná a konečná a musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní.

V prípade potreby použitia náhradných dielov bude ich cena zložená z nákupnej ceny náhradných dielov a ostatných nákladov (clo, doprava a ostatné súvisiace náklady).

Cena náhradných dielov nesmie byť vyššia o viac ako 20 % oproti nákupným cenám. Zhotoviteľ sa na požiadanie objednávateľa zaväzuje predložiť k nahliadnutiu faktúry za nakúpené náhradné diely.

Množstvo alebo rozsah obstarávaných tovarov, stavebných prác alebo služieb

Priebežne podľa potreby do vyčerpania finančného limitu 3 000,00 € bez DPH.

### III. predpokladaná hodnota zákazky:

Predpokladaná hodnota zákazky je 3 000,00 € bez DPH. Zákazka bude zabezpečovaná z finančných prostriedkov štátneho rozpočtu.

Verejný obstarávateľ neposkytuje zálohové platby ani platby vopred.

IV. Informácie potrebné na vypracovanie ponuky, predloženie ponuky

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

Použije sa elektronická aukcia: Nie

Lehota na predkladanie ponúk:

Dátum: 13. 05. 2025

Čas: 13:30 hod.

Dátum a čas otvárania ponúk:

Dátum: 13. 05. 2025

Čas: 13:45

Spôsob predkladania ponúk:

formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>

### V. Podmienky účasti

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky (živnostenské oprávnenie alebo výpis zo živnostenského registra alebo výpis z obchodného registra). Verejný obstarávateľ nepožaduje predloženie originálu alebo úradne overenej kópie.
2. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením (príloha č. 1).

### VI. Kritériá vyhodnotenia ponúk a vyhodnotenie ponúk

Kritériom výberu najvýhodnejšej ponuky je ekonomicky najvýhodnejšia ponuka s najvyšším počtom dosiahnutých bodov.

|  |  |  |  |
| --- | --- | --- | --- |
| Por. číslo | Proviantná technika | Jednotková cena v € bez DPH(cena za 1 kus)  | Váhové kritérium |
| 1. | Mikrovlnná rúra rôznych značiek - diagnostika príp. vystavenie vyraďovacieho protokolu |  | 30 |
| 2. | Mikrovlnná rúra rôznych značiek - oprava |  | 30 |
| 3. | Kávovar plnoautomatický rôznych značiek - diagnostika príp. vystavenie vyraďovacieho protokolu |  | 10 |
| 4. | Kávovar plnoautomatický rôznych značiek - oprava |  | 10 |
| 5. | Varná kanvica rôznych značiek - diagnostika príp. vystavenie vyraďovacieho protokolu |  | 6 |
| 6. | Varná kanvica rôznych značiek - oprava |  | 6 |
| 7. | Mixér rôznych značiek - diagnostika príp. vystavenie vyraďovacieho protokolu |  | 1 |
| 8. | Mixér rôznych značiek - oprava |  | 1 |
| 9. | Fritéza rôznych značiek - diagnostika príp. vystavenie vyraďovacieho protokolu |  | 1 |
| 10. | Fritéza rôznych značiek - oprava |  | 1 |
| 11. | Odšťavovač rôznych značiek - diagnostika príp. vystavenie vyraďovacieho protokolu |  | 1 |
| 12. | Odšťavovač rôznych značiek - oprava |  | 1 |
| 13. | Krájač zeleniny rôznych značiek - diagnostika príp. vystavenie vyraďovacieho protokolu |  | 1 |
| 14. | Krájač zeleniny rôznych značiek - oprava |  | 1 |

Spôsob vyhodnotenia:

Maximálny počet bodov získa uchádzač s najnižšou cenou za časť zákazky. Ostatným ponukám sa počet pridelených bodov určí ako podiel medzi najnižšou cenou a cenou hodnoteného uchádzača, vynásobený počtom bodov (príslušnou relatívnou váhou) za hodnotené kritérium. Všetky konečné výpočty sa zaokrúhľujú na dve desatinné miesta.

Počet bodov bude udelený predloženej ponuke podľa nasledovného výpočtu :

$$počet bodov uchádzača= \sum\_{i=1}^{2}\frac{najnižšia cena (i)}{cena hodnoteného uchádzača (i)}x relatívna váha (i)$$

* najnižšia cena (i) – najnižšia cena danej položky zo všetkých vyhodnocovaných ponúk
* cena (i) hodnoteného uchádzača – cena danej položky z hodnotenej ponuky
* relatívna váha (i) – hodnotiace kritérium

Uchádzač ocení všetky požadované položky. Ponuka, v ktorej nebudú uvedené ceny u všetkých položiek alebo bude uvedená nulová cena nebude zaradená do vyhodnocovania.

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

Postup hodnotenia ponúk:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

### VII. Podmienky týkajúce sa zmluvy a plnenia zmluvy

Výsledkom verejného obstarávania budú objednávky podľa potreby na poskytnutie služby požadovaného predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII. DOPLŇUJÚCE INFORMÁCIE

Dôvody na zrušenie použitého postupu zadávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jeden uchádzač nesplní podmienky účasti,
3. ani jedna z predložených ponúk nebude zodpovedať určeným požiadavkám vo výzve na predkladanie ponúk,
4. ak sa zmenili okolnosti, za ktorých sa vyhlásilo toto verejné obstarávanie

Dátum odoslania výzvy: 28. 04. 2025

V Prešove, dňa 25. 04. 2025

Spracovala: **Mgr. Michaela Šoltisová**

 oddelenie MTZ Centra podpory Prešov

Súhlasí: **Mgr. Marcel Kočiško**

 vedúci oddelenia MTZ Centra podpory Prešov

Schvaľuje: **Ing. Matej Hrabčák, PhD.**

 riaditeľ Centra podpory Prešov